Unionin yleisen tuomioistuimen tuomio (yhdeksäs jaosto) 8.2.2018 – POA vastaan komissio

(asia T-74/16)

(Oikeus tutustua asiakirjoihin – Asetus (EY) N:o 1049/2001 – Asiakirjat, jotka koskevat asetuksen (EU) N:o 1151/2012 nojalla tehtyä hakemusta nimityksen rekisteröimiseksi – Komissiolta peräisin olevat asiakirjat – Jäsenvaltiolta peräisin olevat asiakirjat – Asetuksen N:o 1049/2001 4 artiklan 5 kohta – Tutustumisoikeuden epääminen – Perusteluvelvollisuus – Päätöksentekomenettelyn suojaa koskeva poikkeus – Tuomioistuinkäsittelyn suojaa koskeva poikkeus – Toimielimen ja unionin tuomioistuinten suorittaman valvonnan laajuus jäsenvaltion vastustuksensa tueksi vetoamien perusteiden osalta)

1. Kumoamiskanne–Kannekelpoiset toimet–Käsite–Toimet, joilla on sitovia oikeusvaikutuksia–Valmistelevat toimet eivät ole mainitunlaisia toimia–Päätös julkaista suojatun alkuperänimityksen rekisteröintiä koskeva hakemus Euroopan unionin virallisessa lehdessä–Toimi, jolla ei ole tarkoitus olla oikeusvaikutuksia–Tutkimatta jättäminen (SEUT 263 artiklan neljäs kohta; Euroopan parlamentin ja neuvoston asetuksen N:o 1151/2012 50 artiklan 2 kohta sekä 51 ja 52 artikla) (ks. 23 kohta)

2. Euroopan unionin toimielimet–Yleisön oikeus tutustua asiakirjoihin–Asetus N:o 1049/2001–Poikkeukset oikeudesta tutustua asiakirjoihin–Jäsenvaltiolta peräisin olevat asiakirjat–Jäsenvaltion mahdollisuus pyytää toimielintä olemaan luovuttamatta asiakirjoja–Jäsenvaltiolla ei ole velvollisuutta esittää erityistä muodollista pyyntöä vastustaakseen luovuttamista (Euroopan parlamentin ja neuvoston asetuksen N:o 1049/2001 4 artiklan 5 kohta) (ks. 33 ja 34 kohta)

3. Euroopan unionin toimielimet–Yleisön oikeus tutustua asiakirjoihin–Asetus N:o 1049/2001–Poikkeukset oikeudesta tutustua asiakirjoihin–Jäsenvaltiolta peräisin olevat asiakirjat–Jäsenvaltion mahdollisuus pyytää toimielintä olemaan luovuttamatta asiakirjoja–Soveltamisala (Euroopan parlamentin ja neuvoston asetuksen N:o 1049/2001 4 artiklan 5 kohta) (ks. 36, 37 ja 41 kohta)

4. Euroopan unionin toimielimet–Yleisön oikeus tutustua asiakirjoihin–Asetus N:o 1049/2001–Poikkeukset oikeudesta tutustua asiakirjoihin–Jäsenvaltiolta peräisin olevat asiakirjat–Jäsenvaltion mahdollisuus pyytää toimielintä olemaan luovuttamatta asiakirjoja–Menettelylliset seuraukset–Jäsenvaltiolla ja unionin toimielimellä oleva velvollisuus perustella asiakirjoihin tutustumisen epäävä päätös (Euroopan parlamentin ja neuvoston asetuksen N:o 1049/2001 4 artiklan 1–3 ja 5 kohta) (ks. 55–58, 62, 66 ja 67 kohta)

5. Euroopan unionin toimielimet–Yleisön oikeus tutustua asiakirjoihin–Asetus N:o 1049/2001–Poikkeukset oikeudesta tutustua asiakirjoihin–Jäsenvaltiolta peräisin olevat asiakirjat–Velvollisuutta konkreettiseen ja asiakirjakohtaiseen tarkasteluun ei ole (Euroopan parlamentin ja neuvoston asetuksen N:o 1049/2001 4 artiklan 1–3 ja 5 kohta) (ks. 61, 100 ja 101 kohta)

6. Euroopan unioni–Toimielimet–Yleisön oikeus tutustua asiakirjoihin–Asetus N:o 1049/2001–Poikkeukset oikeudesta tutustua asiakirjoihin–Perusteluvelvollisuus–Ulottuvuus (SEUT 296 artikla; Euroopan parlamentin ja neuvoston asetus N:o 1049/2001) (ks. 71–73 ja 75–78 kohta)

Aihe

SEUT 263 artiklaan perustuva kumoamisvaatimus, joka koskee komission pääsihteerin 7.12.2015 tekemää päätöstä Ares(2015) 5632670, jolla hylätään kantajan 15.9.2015 päivätyllä kirjeellä esittämä uudistettu hakemus, jossa kantaja pyysi Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL 2001, L 145, s. 43) mukaisesti saada tutustua asiakirjoihin, jotka liittyvät yhtäältä hakemukseen CY/PDO/0005/01243 nimityksen Halloumi rekisteröimiseksi suojatuksi alkuperänimitykseksi (SAN) maataloustuotteiden ja elintarvikkeiden laatujärjestelmistä 21.11.2012 annetun Euroopan parlamentin ja neuvoston asetuksen (EU) N:o 1151/2012 (EUVL 2012, L 343, s. 1) nojalla ja toisaalta aiempaan hakemukseen CY/PDO/0005/00766 nimityksen Halloumi rekisteröimiseksi suojatuksi alkuperänimitykseksi

Ratkaisu

1) Kanne hylätään.